Indian Currency
విదేశీ పెట్టుబడులతోభారత్‌ రూపాయికి జోష్‌
ముంబై,: విదేశీ ఇన్వెస్టర్లు భారతీయ స్టాక్‌ మార్కెట్లలోకి డాలర్లకొద్దీ పెట్టుబడులు కుమ్మరిం చడం, బాండ్లమార్కెట్‌కు సైతం విదేశీనిధులు కుమ్మరింతతో భారత్‌ కరెన్సీ రూపాయి మార్కెట్‌ విలువలు మరింత పెరిగాయి. 1975 తర్వాత అత్యంత మంచి త్రైమాసికంగా భారత్‌రూపాయికి ఈ మూడునెలలకాలం కలిసొచ్చిందనే చెప్పాలి. ఈనెలలోనే 4.8శాతం పెరిగింది. డిసెంరు 31వ తేదీ ప్రధాని నరేంద్రమోడీ పార్టీ రాష్ట్ర అసెంబ్లీ ఎన్నికల్లో అనూహ్యమెజార్టీని సాధించుకోవడంతో ప్రభుత్వ సంస్కరణలఅజెండాకు భారీఎత్తున ఆమో దం లభించినట్లయింది. వీటికితోడు అమెరికా సెంట్రల్‌ బ్యాంకు ఫెడ్‌రిజర్వు వడ్డీరేట్లపై సాను కూల ధోరణులు కూడా ఇందుకు కొంత తోడ య్యాయి.
ఇటీవలి ఎన్నికలతో ఇన్వెస్టర్లకు భారత్‌పై మరింత ఆసక్తిపెరిగింది. భారీస్థాయి పోర్టుఫోలియో నిధులు ఈక్విటీ, డెట్‌రంగాలకు వచ్చిపడ్డాయని ముంబై కేంద్రంగా ఉన్న విదేశీ కరెన్సీ సంస్థ హెడ్‌ ఎంఎస్‌ గోపీకృష్ణన్‌ వెల్లడించారు. దక్షిణాసియా స్టాండర్డ్‌చార్డర్ట్‌ పిఎల్‌సి అంచనాలను చూస్తే ఇదే తీరు కొనసాగితే రిజర్వుబ్యాంకు తన వడ్డీరేట్లపై పరిశీలన చేస్తుందన్న అంచనాలు వ్యక్తంచేసింది. విదేశీ ఇన్వెస్టర్లు రూపాయి ఆధారిత ప్రభుత్వ, కార్పొరేట్‌ బాండ్లు 359.4 బిలియన్‌ రూపాయలు అంటే డాలర్లలో చూస్తే 5.5 బిలియన్‌డాలర్లుగా నిలిచాయి. ఈ త్రైమాసికంలో ఇదే అత్యంత గరిష్టం గా ఉంది. ఒక్క మార్చినెలలోనే 272 బిలియన్‌ రూపాయలు అందినట్లు సమాచారం. నేషనల్‌ సెక్యూరిటీస్‌ డిపాజిటరీ గణాంకాలుచూస్తే 2011 మధ్యస్తం నాటి రోజులు గుర్తుకు వస్తున్నాయి. విదేశీ ఫండ్‌ సంస్థలు భారతీయ స్టాక్‌ మార్కెట్లలో 6.1 బిలియన్‌ డాలర్ల పెట్టుబడులు పెట్టాయి. ఒక్క మార్చినెలలోనే 4.5 బిలియన్‌ డాలర్ల పెట్టుబడులు అందాయి. వీటన్నింటిపరిణామాల దృష్ట్యా భారత్‌ రూపాయి 0.2శాతంపెరిగి 64.8175కు చేరింది. ఈనెలలోనే 2.9శాతం పెరిగింది. ఎస్‌అండ్‌పి బిఎస్‌ఇ సెన్సెక్స్‌ షేర్లు 11శాతం ఈ ఏడాదిపెరిగా యి. చివరిత్రైమాసికం అత్యంతగరిష్టంగా పనిచేసిం ది. ఇక సావరిన్‌ స్థానిక బాండ్ల రాబడులు ఆసియా లోనే గరిష్టంగా నిలిచాయి.
విదేశీ ఇన్వెస్టర్లు భారత్‌ వైపు పరుగులు తీయడమే ఇందుకుకీలకం. పదేళ్ల బాండ్ల రాబడులు 46 బేసిస్‌ పాయింట్లుపెరిగాయి. 2013 జూలైనాటి గరిష్టస్థాయి పెట్టుబడులను నడి పించాయి. ఈనెలలో చూస్తే 20 బేసిస్‌ పాయింట్లు క్షీణించాయి. భారత్‌లోని పదేళ్ల ప్రభుత్వ బాండ్లు 426బేసిస్‌ పాయింట్లు ఎక్కువ చెలిస్తున్నట్లు తేలిం ది. 6.68శాతంగా నిలిచాయి. మొత్తంమీద డాలరు తో రూపాయి మారకం విలువలు 2016-17 ఆర్ధిక సంవత్సరంలో 64.85రూపాయలుగా నడిచినట్లు తెలుస్తోంది. మొదట 64.92 వద్దప్రారంభం అయి న రూపాయి మారకం విలువలు తదనంతరం 64.98వద్దకుసైతం చేరాయి. ఇట్రాడే ట్రేడింగ్‌లో 64.79కి చేరాయి. బ్యాంకులు, ఎగుమతిదారులు ఎక్కువ విక్రయాలతో డాలర్‌ ఇతర కరెన్సీలతో పోలిస్తే కొంత నీరసించిందనే చెప్పాలి. ఈక్విటీ మార్కెట్లు రూపాయి లాభాలను సానుకూలం చేసు కున్నాయి.
అంతకుముందురోజు రూపాయి విలువ లు 64.92గా నిలిచాయి. కొన్ని కరెన్సీ సంస్థల మారకం రేట్లుపరిశీలిస్తేడాలరుతో రూపాయి విలువ లు 65.50గా నిలిచాయి. యూరో కు 70.05 రూపాయలు, బ్రిటన్‌ పౌండ్‌కు 81.65 రూపాయ లు, స్విస్‌ఫ్రాంక్‌ 62.85, ఆస్ట్రేలియన్‌ డాలర్‌ 48.95రూపాయలు, కెనడా డాలర్‌ 47.90రూపా యలు, సింగపూర్‌ డాలర్‌ 45రూపాయలు, చైనాయువాన్‌ రూ.8.45, హాంకాంగ్‌ డాలర్‌ రూ.7.90, జపాన్‌ ఎన్‌ వంద యెన్‌లకు 56.20 రూపాయలుచొప్పున ధరలు పలికాయి. బహ్రెయిన్‌ దినార్‌ అమ్మకపురేటు 160.65రూపాయలుగా నిలి చింది. కువైట్‌ దీనార్‌ అమ్మకంరేటు 176.45 రూపాయలుగా నిలిచింది. కొనుగోలురేట్‌ మాత్రం 218.5రూపాయలకు పెరిగింది. ఇక సౌదీ రేబియా రియాల్‌ కొనుగోళ్లు రూ.18.90లు, అమ్మకం 16.05లుగా నడిచింది. సింగపూర్‌ డాలర్‌ కూడా కొనుగోళ్లు 48 రూపాయలు, అమ్మకం 45రూపా యలుగా కొనసాగడం గమనార్హం. దక్షిణాఫ్రికా రాండ్‌ మాత్రం కొనుగోలు 5.20 రూపాయలు, అమ్మకం 4.35 రూపాయలుగా కొనసాగితే స్వీడిష్‌ క్రోనార్‌ 7.90 రూపాయలు, 8.50 రూపాయలు గా కొనుగోలు అమ్మకం రేట్లు నడిచాయి.